钦定古今图书集成/明伦汇编/官常典/第111卷 > 杞
## 钦定古今图书集成/明伦汇编/官常典/第111卷 > 杞

武王克商，求禹后，得东楼公，封之于杞。

按《史记·杞世家》：“杞东楼公者，夏后禹之后苗裔也。殷
时或封或绝。周武王克殷纣，求禹之后，得东楼公，封
之于杞，以奉夏后氏祀。”

〈注〉索隐曰：杞，国名也。东楼公，谥号也。不名者，并史先失耳。宋忠曰：“杞，今陈留雍丘县，故《地理志》云雍丘县故杞国，周武王封禹后为东楼公是也。”盖周封杞而居雍丘，至春秋时杞已迁东国，故《左氏》隐四年传云“莒人伐杞，取牟娄。”牟娄者，东邑也。僖公十四年传云“杞迁缘陵。”《地理》云“北海有营陵、淳于公之县。”臣瓒云“即《春秋》缘陵淳于公所都之邑。”又州，国名，杞后改国号曰州，而称淳于公，故《春秋》桓五年经云“州公如曹”，传曰“淳于公如曹”是也。然杞后代又称子者，以微小又僻居东夷，故襄二十九年经称“杞子来盟”，传曰“书曰‘子’，贱之也。”

平王二十年，“杞谋娶。”公薨，子武公立。〈按世家自东楼公至谋娶公无

年可考。自“武公” 至“德公” 始。《纪年》数“德公” 下，注补“成公十八年。” 再按《左传》，僖二十二年为成公卒之年，逆推至武公立，当在是年。

按《史记杞世家》：“东楼公生西楼公，西楼公生题公，题
公生谋娶公。”

〈注〉谋一作“谟。”《索隐》曰：“娶，子臾反。”

《谋娶公》，当周厉王时。“谋娶公”生武公。武公立，四十七
卒。

桓王元年春二月，莒人伐杞，取牟娄。

按：《春秋》隐公四年。

〈注〉杞国本都陈留雍丘县。推寻事迹，桓六年淳于公亡国，杞始并之，迁都淳于。僖十四年又迁缘陵。襄二十九年，晋人城杞之淳于，杞又迁都牟娄，杞邑城阳诸县，东北有娄乡。

桓王十年“秋七月杞侯朝于鲁。九月，鲁入杞。”

按《春秋》桓公二年。按《左传》，二年，“秋七月，杞侯来朝，
不敬。杞侯归，乃谋伐之。九月，入杞，讨不敬也。”

桓王十一年“夏六月，鲁侯、杞侯会于郕。”

按《春秋》桓王三年。按《左传》，三年夏，“公会杞侯于郕，
杞求成也。”

桓王十六年，“杞武公薨，子靖公立。”〈按武公自平王元年纪元至此年得

四十七年

按：《春秋》不书。

按《史记·杞世家》：“武公立四十七年卒，子靖公立。”
桓王二十一年“夏六月壬寅，鲁侯、杞侯、莒子盟于曲
池。”

按《春秋》桓公十二年。按《左传》十二年夏，“盟于曲池，
平杞、莒也。”

僖王元年，“杞靖公薨，子共公立。”〈按靖公自桓王十七年纪元至此年得二

十三年

按：《春秋》不书。

按《史记杞世家》：“靖公二十三年卒，子共公立。”

惠王四年，杞共公薨，子惠公立。〈按共公自僖王二年纪元至此年得八年〉
按：《春秋》不书。

按《史记·杞世家》：“共公八年卒，子德公立。”

〈注〉徐广曰：《世本》曰“惠公。”《索隐》曰，《系本》、谯周并作“惠公。”又云“惠公生成公及桓公”，是此系家脱“成公”一代，下云“弟桓公姑容立”，非也。且成公又见《春秋经传》，故《左氏》庄二十五年云，杞成公娶鲁女，有婚姻之好。至僖二十二年卒，始赴而书。《左传》云“成公也，未同盟，故不书名。”是杞有成公，当如谯周所说也。

惠王八年“夏六月”，鲁伯姬归于杞。

按：《春秋》庄公二十五年。

惠王十年春，“鲁侯会杞伯姬于洮。冬，杞伯姬归宁于
鲁，杞伯朝于鲁。”

按《春秋》庄公二十七年。按《左传》二十七年春，“公会
杞伯姬于洮，非事也。天子非展义不巡守，诸侯非民
事不举，卿非君命不越竟。冬，杞伯姬来归宁也。”

〈注〉《杞》称“伯”者，盖为时王所黜。

惠王二十二年，杞伯姬归宁于鲁，朝其子。“杞惠公薨，
子成公立。”〈按惠公自惠王二年纪元至此年得十八年〉
按：《春秋》僖公五年。

〈注〉“伯姬来宁。”宁，成风也。朝其子者，时子年在十岁

《左右》因有诸侯子得行朝义而卒不成朝礼，故系于母而曰“朝其子。”

按《史记·杞世家》：“德公十八年卒，弟桓公姑容立。”

〈注〉徐广曰：《世本》曰：“惠公立十八年，生成公及桓公。成公立十八年，桓公立十七年。”〈按德公宜作惠公姑容立在僖二十二年桓公前尚有成公十八年注详惠王四年〉

襄王五年“夏四月，齐侯、宋公、陈侯、鲁侯、卫侯、郑伯、许
男、曹伯会于咸。”

按《春秋僖公十三年》。按《左传》，十三年“夏，会于咸，淮
夷病杞故，且谋王室也。”

襄王六年春，诸侯城杞缘陵。

按《春秋》僖公十四年。按《左传》十四年春，“诸侯城缘
陵而迁杞焉。”不书其人，有阙也。

〈注〉缘陵：邑辟淮夷，迁都于缘陵阙。谓器用不具，城池未固而去，为惠不终也。澶渊之会，既而无归，大夫不书，而国别称人，今此总曰“诸侯”，君臣之辞。不言城杞，杞未迁也。

按《公羊传》十有四年春，“诸侯城缘陵。孰城之？城杞也。
曷为城杞灭也。孰灭之？”盖徐、莒胁之。曷为不言徐、莒
胁之？为桓公讳也。曷为为桓公讳？上无天子，下无方
伯，天下诸侯有相灭亡者，桓公不能救，则桓公耻之
也。然则孰城之？桓公城之。曷为不言桓公城之？不与
诸侯专封也。曷为不与？实与而文不与。文曷为不与？
“诸侯之义，不得专封也。”诸侯之义不得专封，则其曰
“实与之何？”上无天子，下无方伯，天下诸侯有相灭亡
者，力能救之，则救之可也。

襄王十五年“冬十一月，杞子薨，弟姑容立。”

按《春秋》僖公二十三年。按《左传》，二十三年，冬十一
月，杞成公卒。书曰“子，杞夷也。”不书名，未同盟也。凡诸
侯同盟，死则赴以名，礼也。赴以名则亦书之，不然则
否，辟不敏也。

襄王十九年春“杞子朝于鲁。秋八月，鲁公子遂帅师
入杞。”

按《春秋》僖公二十七年。按《左传》，二十七年春，杞桓
公来朝，用夷礼，故曰子公卑杞，杞不共也。秋入杞，责
无礼也。

襄王二十年“秋杞伯姬归宁于鲁。”

按：《春秋》僖公二十八年。

襄王二十三年冬杞伯姬求妇于鲁。

按：《春秋》僖公三十一年。

顷王四年春杞伯朝于鲁。

按《春秋》文公十二年。按《左传》，十二年春，杞桓公来
朝，始朝公也，且请绝叔姬而无绝昏。公许之。二月，叔
姬卒。

定王十六年春，鲁伐杞。

按：《春秋》宣公十八年。

定王二十年春三月，杞伯朝于鲁。

按《春秋》成公四年。按《左传》，四年，春三月，杞伯来朝，
归叔姬故也。

定王二十一年春正月，“杞叔姬归于鲁。冬十二月己
丑，晋侯、齐侯、宋公、鲁侯、卫侯、郑伯、曹伯、邾子、杞伯同
盟于虫牢。”

按：《春秋》成公五年。

简王二年“秋，楚伐郑。晋侯、齐侯、宋公、鲁侯、卫侯、曹伯、
莒子、邾子、杞伯救郑。八月，同盟于马陵。”

按《春秋成公七年》。按《左传》，七年，秋“楚子重伐郑，师
于氾，诸侯救郑，郑共仲、侯羽军楚师，囚郧公锺仪，献
诸晋。”八月同盟于马陵，寻虫牢之盟，且莒服故也。
简王四年，春正月，杞伯逆叔姬之丧于鲁，晋侯、齐侯、
宋公、鲁侯、卫侯、郑伯、曹伯、莒子、杞伯同盟于蒲。
按《春秋成公九年》。按《左传》，九年春“杞桓公来逆叔
姬之丧，请之”也。杞叔姬卒为杞故也。逆叔姬为我也。
《简王十三年》秋“杞伯朝于鲁。”

按《春秋》成公十八年。按《左传》十八年“秋，杞桓公来
朝，劳公，且问晋故，公以晋君语之，杞伯于是骤朝于
晋而请为昏。”

简王十四年“夏齐崔杼鲁仲孙蔑曹人邾人杞人次
于鄫。”

按《春秋》襄公元年。按《左传》，元年“夏五月，晋韩厥、荀
偃帅诸侯之师伐郑，入其郛，败其徒兵于洧上。于是
东诸侯之师次于鄫，以待晋师。晋师自郑以鄫之师
侵楚焦夷及陈。晋侯、卫侯次于戚，以为之援。”

灵王五年“春三月壬午，杞伯姑容薨，子丐立。秋，葬杞
桓公。”〈按世家桓公立十七年春秋桓公立七十年〉
按《春秋》襄公六年。按《左传》，六年春，“杞桓公卒。始赴
以名，同盟故也。”

灵王八年“冬，晋侯、宋公、鲁侯、卫侯、曹伯、莒子、邾子、滕
子、薛伯、杞伯、小邾子、齐世子光伐郑。十二月己亥，同
盟于戏。”

按《春秋》襄公九年。按《左传》，九年，“冬十月，诸侯伐郑。
庚午，季武子、齐崔杼、宋皇郧从荀罃、士丐门于鄟门卫北宫括、曹人、邾人从荀偃、韩起门于师之梁，滕人、
薛人从，栾黡、士鲂门于北门，杞人、郳人从赵武、魏绛
斩行栗。甲戌，师于氾，令于诸侯曰：‘修器备，盛糇粮，归
老幼居疾于虎牢。肆眚围郑’。”郑人恐，乃行成。十一月
己“亥，同盟于戏”，郑服也。

灵王九年“春，晋侯、宋公、鲁侯、卫侯、曹伯、莒子、邾子、滕
子、薛伯、杞伯、小邾子、齐世子光会吴于柤。秋，晋侯、宋
公、鲁侯、卫侯、曹伯、莒子、邾子、齐世子光、滕子、薛伯、杞
伯、小邾子伐郑。冬，戍郑虎牢。”

按《春秋》襄公十年。按《左传》“十年春，会于柤，会吴子
寿梦也。”

灵王十年“夏四月，郑公孙舍之帅师侵宋，晋侯、宋公、
鲁侯、卫侯、曹伯、齐世子光、莒子、邾子、滕子、薛伯、杞伯、
小邾子伐郑。秋七月己未，同盟于亳城北。楚子、郑伯
伐宋。晋侯、宋公、鲁侯、卫侯、曹伯、齐世子光、莒子、邾子、
滕子、薛伯、杞伯、小邾子伐郑，会于萧鱼。”

按：《春秋》襄公十一年。

灵王十三年春正月，“晋士丐、齐崔杼、宋华阅、鲁季孙
宿、叔老、卫北宫括、郑公孙虿、曹人、莒人、邾人、滕人、薛
人、杞人、小邾人会吴于向。夏四月，晋荀偃、齐崔杼、宋
华阅、仲江、鲁叔孙豹、卫北宫括、郑公孙虿、曹人、莒人、
邾人、滕人、薛人、杞人、小邾人伐秦。”

按《春秋》襄公十四年。按《左传》，十四年春，“吴告败于
晋，会于向”，为吴谋楚故也。夏，诸侯之大夫从晋侯伐
秦，以报栎之役也。

灵王十五年“春三月，晋侯、宋公、鲁侯、卫侯、郑伯、曹伯、
莒子、邾子、薛伯、杞伯、小邾子会于溴梁。”

按：《春秋》襄公十六年。

灵王十七年“冬十月，晋侯、宋公、鲁侯、卫侯、郑伯、曹伯、
莒子、邾子、滕子、薛伯、杞伯、小邾子同围齐。”

按《春秋》襄公十八年。按《左传》十八年冬十月，会于
鲁济，寻溴梁之言，同伐齐。齐侯御诸平阴，堑防门而
守之广里，诸侯之士门焉，齐人多死。丙寅晦，齐师夜
遁。十一月丁卯朔，入平阴。

灵王十九年，“夏六月庚申，晋侯、齐侯、宋公、鲁侯、卫侯、
郑伯、曹伯、莒子、邾子、滕子、薛伯、杞伯、小邾子盟于澶
渊。”

按《春秋》襄公二十年。按《左传》二十年夏，“盟于澶渊，
齐成故也。”

灵王二十一年“冬，晋侯、齐侯、宋公、鲁侯、卫侯、郑伯、曹
伯、莒子、邾子、薛伯、杞伯、小邾子会于沙随。”

按《春秋襄公二十二年》。按《左传》二十二年冬，“会于
沙随，复锢栾氏也。”

灵王二十二年“春三月己巳，杞伯丐薨，弟益姑立。夏，
葬杞孝公。”

按《春秋》襄公二十三年。按《左传》，二十三年春，“杞孝
公卒，晋悼夫人丧之。平公不彻乐，非礼也。礼为邻国
阙。”

灵王二十三年秋八月癸巳，晋侯、宋公、鲁侯、卫侯、郑
伯、曹伯、莒子、邾子、滕子、薛伯、杞伯、小邾子会于夷仪
按《春秋》襄公二十四年。按《左传》二十四年：“秋会于
夷仪，将以伐齐，水不克。”

灵王二十四年“夏五月，晋侯、宋公、鲁侯、卫侯、郑伯、曹
伯、莒子、邾子、滕子、薛伯、杞伯、小邾子会于夷仪。秋七
月己已，同盟于重丘。”

按《春秋》襄公二十五年。按《左传》二十五年“夏，会于
夷仪，伐齐，以报朝歌之役。秋七月己巳，同盟于重丘，
齐成故也。”

《灵王》二十七年“夏杞与诸侯白狄朝于晋。”

按《春秋》不书。按《左传》，襄公二十八年“夏，齐侯、陈侯、
蔡侯、北燕伯、杞伯、胡子、沈子、白狄朝于晋”，宋之盟故
也。

景王元年“夏，晋荀盈、齐高止、宋华定、鲁仲孙羯、卫世
叔仪、郑公孙段、曹人、莒人、滕人、薛人、小邾人城杞。晋
使鲁归杞田。杞子盟于鲁。”

按《春秋》襄公二十九年，归杞田不书。按《左传》二十
九年：晋平公，杞出也，故治杞。夏，六月，知悼子合诸侯
之大夫以城杞。孟孝伯会之，郑子太叔与伯石往。子
太叔见太叔，文子与之语。文子曰：“甚乎其城杞也！”子
太叔曰：“若之何哉？”晋国不恤周宗之阙，而夏肄是屏，
其弃诸姬亦可知也已。诸姬是弃，其谁归之？吉也？闻
之，弃同即异，是谓离德。《诗》曰：“协比其邻，昏姻孔云。”晋
不邻矣，其谁云之？晋侯使司马女叔侯来治杞田，弗
尽归也。晋悼夫人愠，曰：“齐也取货，先君。若有知也，不
尚取之。”公告叔侯。叔侯曰：“虞、虢、焦、滑、霍、扬、韩、魏，皆姬
姓也，晋是以大。若非侵小，将何所取？武、献以下，兼国
多矣，谁得治之？杞，夏馀也，而即东夷。鲁”，周公之后也，
而睦于晋。以杞封鲁犹可，而何有焉？鲁之于晋也，职
贡不乏，玩好时至，公卿大夫相继于朝，史不绝书，府
无虚月，如是可矣，何必瘠鲁以肥杞？且先君而有知
也，毋宁夫人，而焉用老臣？杞文公来盟，《书》曰“子”，贱之也。

景王二年“冬十月，晋人、齐人、宋人、卫人、郑人、曹人、莒
人、邾人、滕人、薛人、杞人、小邾人会于澶渊”，宋灾故。
按《春秋》襄公三十年。按《左传》三十年为宋灾故诸
侯之大夫会以谋归宋财。“冬十月，叔孙豹会晋赵武、
齐公孙虿、宋向戍、卫北宫佗、郑罕虎及小邾之大夫
会于澶渊，既而无归于宋。”

景王九年春正月，杞伯益姑薨，弟郁立。夏，葬杞文公。
按《春秋》昭公六年。按《左传》：六年，春正月，杞文公卒，
吊如同盟，礼也。

景王十年“夏四月，晋人至鲁，治杞田。”

按《春秋》不书。按《左传》，昭公七年：夏四月，晋人来治
杞田。季孙将以成与之。谢息为孟孙守，不可，曰：“人有
言曰：‘虽有挈缾之知，守不假器，礼也。夫子从君而守
臣丧邑，虽吾子亦有猜焉’。”季孙曰：“‘君之在楚，于晋罪
也。又不听晋，鲁罪重矣。晋师必至，吾无以待之。不如
与之间习而取诸杞。吾与子桃成反，谁敢有之’？是得
二成也。鲁无忧而孟孙益邑，子何病焉？辞以无山。”与
之莱、柞，乃迁于桃。晋人为杞取成。

景王十四年“秋，晋韩起、齐国弱、宋华亥、鲁季孙意如、
卫北宫佗、郑罕虎、曹人、杞人会于《厥慭》。”

按《春秋昭公十一年》。按《左传》，十一年秋，“会于厥慭，
谋救蔡也。”

景王十六年“秋，刘子、晋侯、齐侯、宋公、鲁侯、卫侯、郑伯、
曹伯、莒子、邾子、滕子、薛伯、杞伯、小邾子会于平丘。八
月甲戌，同盟于平丘。”

按：《春秋》昭公十三年。

敬王二年“秋八月丁酉，杞伯郁釐薨，子成立。冬，葬杞
平公。”

按：《春秋》昭公二十四年。

敬王四年“秋，齐侯、鲁侯、莒子、邾子、杞伯盟于鄟陵”
按《春秋》昭公二十六年。按《左传》二十六年秋，“盟于
鄟陵，谋纳公也。”

敬王十年“冬，晋韩不信、齐高张、宋仲几、鲁仲孙何忌、
卫世叔申、郑国参、曹人、莒人、薛人、杞人、小邾人会城
成周。”

按：《春秋》昭公三十二年。

敬王十四年“春三月，刘子、晋侯、宋公、鲁侯、蔡侯、卫侯、
陈子、郑伯、许男、曹伯、莒子、邾子、顿子、胡子、滕子、薛伯、
杞伯、小邾子、齐国夏，会于召陵，侵楚。夏五月，杞伯成
梦于会。子乞立。秋七月，葬杞悼公。”杞子乞之弟，弑乞
而自立。

按《春秋》，定公四年，“弑隐公不书。”按《左传》，四年“春三
月，刘文公合诸侯于召陵，谋伐楚也。”

按《史记·杞世家》：“悼公十二年卒，子隐公乞立。七月，隐
公弟遂弑隐公自立，是为釐公。”

敬王三十三年，“杞釐公薨，子维立。”

按：《春秋》不书。

按：《史记杞世家》：“釐公十九年卒，子湣公维立。”

元王五年，杞伯之弟阏路弑其君而自立。

按《史记·杞世家》：“湣公十六年，湣公弟阏路弑湣公代
立，是为哀公。”

《贞定王》七年，“杞伯阏路薨，子敕立。”

按《史记·杞世家》：“哀公十年卒，湣公子敕立，是为出公。
贞定王十九年，杞伯敕薨，子春立。”

按：《史记杞世家》：“出公十二年卒，子简公春立。”

贞定王二十四年，楚灭杞，杞亡。

按：《史记·杞世家》：“简公立一年，楚惠王之四十四年，灭
杞。杞后陈亡三十四年，杞小微，其事不足称述。”〈按简公立
共四年云一年疑误。〉